b'\n_START_ARTICLE_\nLiveJournal\n_START_SECTION_\nCaracter\xc3\xadstiques\n_START_PARAGRAPH_\nDiverses caracter\xc3\xadstiques distingeixen LiveJournal d\'altres llocs de weblog, una de les quals \xc3\xa9s la "P\xc3\xa0gina d\'amics", una llista d\'aportacions recents de persones que es trobin incloses en el propi "Llistat d\'amics" (algunes vegades abreviat com "flist"). Aix\xc3\xb2 converteix LiveJournal en una comunitat de blocs interconnectats, i en fa una xarxa social de programari. Una altra caracter\xc3\xadstica especial \xc3\xa9s la utilitzaci\xc3\xb3 del sistema de refer\xc3\xa8ncia S2 per a permetre als usuaris personalitzar l\'aparen\xc3\xa7a i funcionament dels seus blocs._NEWLINE_Igual que en altres serveis en l\xc3\xadnia, els usuaris poden posar una petita imatge ic\xc3\xb2nica, anomenada "userpic" o "icon", que els identifica davant de la resta de la comunitat (aquesta funci\xc3\xb3 d\'imatge d\'usuari \xc3\xa9s l\'avatar d\'usuari). Aquesta petita imatge opcional pot tenir una resoluci\xc3\xb3 m\xc3\xa0xima de 100x100 p\xc3\xadxels. Els usuaris gratu\xc3\xafts de LiveJournal, que en s\xc3\xb3n el 98% aproximadament, tenen un l\xc3\xadmit de 3 icones intercanviables. Els posse\xc3\xafdors de comptes de pagament, l\'1,6% de la xarxa, poden tenir-ne fins a cinquanta i, pagant un plus addicional, fins a mil._NEWLINE_Les icones seleccionades pels usuaris apareixeran llavors, si n\'hi ha, en els escrits en p\xc3\xa0gines individuals d\'usuaris, i en les "p\xc3\xa0gines d\'amics" d\'altres usuaris que, al seu torn, l\'hagin donat d\'alta com a amic. La icona per defecte de l\'usuari apareixer\xc3\xa0 destacada en el seu registre principal._NEWLINE_Cada usuari t\xc3\xa9 una p\xc3\xa0gina d\'"informaci\xc3\xb3 d\'usuari", que usa per a descriure les seves aficions personals. Pot contenir una gran varietat d\'informaci\xc3\xb3 incloent-hi dades de contacte, biografia, imatges (enlla\xc3\xa7ades a llocs externs), i llistes d\'amics, aficions, i comunitats a qu\xc3\xa8 pertany l\'usuari.\n_START_SECTION_\nInteracci\xc3\xb3 entre els usuaris\n_START_PARAGRAPH_\nTal com passa amb la majoria dels weblogs, els usuaris poden afegir comentaris en escrits d\'altri, i aix\xc3\xad crear una cadena (o "thread") de missatges a l\'estil d\'un f\xc3\xb2rum de missatges; cada comentari pot ser respost individualment i, d\'aquesta manera, comen\xc3\xa7ar una nova cadena. Tots els usuaris, inclosos aquells que no paguen, poden personalitzar aquesta funci\xc3\xb3 escollint entre diverses opcions: poden ordenar el programari que solament accepti comentaris provinents d\'usuaris de la seva "Llista d\'amics" (o "Friends List", en endavant "flist") o no permeti comentaris an\xc3\xb2nims (el que vol dir que nom\xc3\xa9s usuaris registrats de LiveJournal poden fer comentaris als seus escrits), poden ordenar que tot comentari nou sigui "filtrat", o fins i tot no permetre que s\'escriguin missatges. L\'usuari t\xc3\xa9 l\'opci\xc3\xb3 addicional de rebre comentaris o respostes directament en la seva casella de correu electr\xc3\xb2nic, sempre que l\'hagi registrat a LiveJournal._NEWLINE_LiverJournal funciona, a m\xc3\xa9s a m\xc3\xa9s, com allotjament o hosting de comunitats o f\xc3\xb2rums de discussions grupals, que abasten una \xc3\xa0mplia gamma de temes. (Per exemple, existeix una comunitat que s\'ocupa espec\xc3\xadficament de la Viquip\xc3\xa8dia) Cada comunitat t\xc3\xa9 un o m\xc3\xa9s usuaris que la mantenen i que tenen acc\xc3\xa9s a les seves opcions i funcions._NEWLINE_Algunes \xc3\xa0rees de LiveJournal depenen bastant de la participaci\xc3\xb3 volunt\xc3\xa0ria i de les contribucions dels usuaris. En particular l\'\xc3\xa0rea de suport a LiveJournal \xc3\xa9s administrada quasi exclusivament per voluntaris no remunerats. De forma similar, la p\xc3\xa0gina web es tradueix a altres idiomes gr\xc3\xa0cies al treball de voluntaris. Tot i aix\xc3\xb2, aquests esfor\xc3\xa7os s\'han anat reduint a causa d\'una creixent i estesa frustraci\xc3\xb3, que molts atribueixen a desinter\xc3\xa8s en aquests temes i problemes per part de la ger\xc3\xa8ncia de LiveJournal._NEWLINE_En el passat, el desenvolupament del programari de LiveJournal s\'havia fet gr\xc3\xa0cies a una estesa participaci\xc3\xb3 de voluntaris. Entre febrer i mar\xc3\xa7 del 2003 es va fer p\xc3\xbablica una iniciativa (anomenada el Bazaar) per incentivar la participaci\xc3\xb3 volunt\xc3\xa0ria, remunerant econ\xc3\xb2micament desenvolupaments o millores "sol\xc2\xb7licitades" del sistema, basant-se en un esquema mensual de pagaments. La remuneraci\xc3\xb3 nom\xc3\xa9s es va fer efectiva un cop i, al cap d\'un any, la ger\xc3\xa8ncia va tancar el servei._NEWLINE_Avui en dia, les contribucions volunt\xc3\xa0ries al programari es consideren cada vegada menys com possibles per una inclusi\xc3\xb3 al sistema, ja que la companyia contracta treballadors que es dediquen als interessos comercials de l\'empresa. Aix\xc3\xb2 ha comportat la formaci\xc3\xb3 de forks o sistemes alternatius derivats de LiveJournal que introdueixen funcions noves que els usuaris desitgen trobar a LiveJournal. En especial, aquelles que se sol\xc2\xb7liciten freq\xc3\xbcentment en la plana de suggeriments de LiveJournal, (Incidentalment, aquesta es veu sovint com a sup\xc3\xa8rflua, ja que molts dels seus lectors regulars opinen que LiveJournal ha deixat de preocupar-se per les idees dels seus usuaris, i es dedica exclusivament a implementar les propostes del seu equip de desenvolupament, en especial des que ha estat adquirit per Six Apart)._NEWLINE_En alguns casos, i per raons legals i administratives, LiveJournal ha vetat que alguns usuaris realitzessin contribucions volunt\xc3\xa0ries.\n_START_SECTION_\nFrank el cabrit\n_START_PARAGRAPH_\nFrank el cabrit \xc3\xa9s la mascota de LiveJournal. Gran part dels usuaris de Livejournal el tracten com un usuari real i la seva breu "biografia", aix\xc3\xad com el seu "diari" ho reflecteixen._NEWLINE_Ocasionalment, quan hom truca al servei de publicacions telef\xc3\xb2niques PhonePost \xc3\xa9s informat que "Frank el cabrit agraeix la seva trucada". Aix\xc3\xb2 es produeix de forma aleat\xc3\xb2ria.\n_START_SECTION_\nEstablint xarxes socials\n_START_PARAGRAPH_\nLa unitat, "xarxa social" a LiveJournal \xc3\xa9s un quaternal (amb quatre possibles estats de connexi\xc3\xb3 entre dos usuaris): Dos usuaris donats poden no tenir relaci\xc3\xb3 entre ells, poden tenir-se m\xc3\xbatuament com "amics", o b\xc3\xa9 ser un "amic" de l\'altre, sense reciprocitat._NEWLINE_La paraula "amic" a LiveJournal \xc3\xa9s, per sobre de tot, un terme t\xc3\xa8cnic; tot i aix\xc3\xb2, aquest mot t\xc3\xa9 per a molts usuaris una forta c\xc3\xa0rrega emocional i en algunes comunitats com lj_dev i lj_biz, aix\xc3\xad com a la B\xc3\xbastia de suggeriments s\'ha discutit si \xc3\xa9s el terme hauria de seguir usant-se d\'aquesta manera. Aquest conflicte es discuteix en major detall m\xc3\xa9s endavant._NEWLINE_La llista d\'amics d\'un usuari (tamb\xc3\xa9 coneguda com a flist) freq\xc3\xbcentment inclou, a m\xc3\xa9s d\'usuaris individuals, diverses comunitats i serveis de RSS. Generalment, els "amics" d\'un usuari tenen acc\xc3\xa9s a publicacions protegides; a m\xc3\xa9s a m\xc3\xa9s aquesta etiqueta produeix que les publicacions d\'aquests "amics" apareguin en la "P\xc3\xa0gina d\'amics" de l\'usuari. Els amics tamb\xc3\xa9 es poden aglutinar en "grups d\'amics", cosa que permet a aquestes funcions un comportament m\xc3\xa9s complex._NEWLINE_Aquest \xc3\xbas doble d\'"amic" com a) alg\xc3\xba a qui es llegeix, per un costat i b) com alg\xc3\xba en qui es confia, per l\'altre, no coincideix necess\xc3\xa0riament amb l\'\xc3\xbas m\xc3\xa9s quotidi\xc3\xa0 del terme. Entre els usuaris individuals, que integren la llista d\'amics d\'un usuari determinat, pot coexistir una barreja de persones conegudes a trav\xc3\xa9s d\'amistats en el "m\xc3\xb3n real", amistats per Internet, usuaris que comparteixen certs interessos generals i "amics" per cortesia (reciprocitat en ser etiquetats aix\xc3\xad per l\'altre usuari). De vegades, una llista d\'amics \xc3\xa9s quelcom m\xc3\xa9s aviat com una llista de lectura, una col\xc2\xb7lecci\xc3\xb3, un trenca-closques, o un aplec a l\'atzar sense cap significaci\xc3\xb3 social._NEWLINE_El fet que la paraula "amic" s\'empri a LiveJournal, sense qualificatius, per a descriure conceptes tan diametralment diferents, pot degenerar ocasionalment en malentesos, situacions conflictives o ofensives. L\'afer es complica pel fet que marcar o desmarcar-se d\'un usuari com "amic" \xc3\xa9s tan simple com pitjar un bot\xc3\xb3, mentre que en la vida real les amistats es desenvolupen i desintegren al llarg d\'un per\xc3\xadode. Donat que la creaci\xc3\xb3 d\'una relaci\xc3\xb3 d\'"amics" a LiveJournal no requereix el permis de l\'altra, i nom\xc3\xa9s cal l\'acci\xc3\xb3 per part d\'un usuari individual, qualsevol usuari pot marcar com amic a qualsevol altre. Molts usuaris temen ser marcats com "amics" per algun personatge conflictiu o b\xc3\xa9, d\'alg\xc3\xba a qui no vol tenir per amic de cap manera. Per combatre aix\xc3\xb2, s\'ha creat una funci\xc3\xb3 que permet als usuaris "amagar" la llista d\'usuaris que els han marcat com amics._NEWLINE_L\'1 d\'abril del 2004 (festa anglosaxona equivalent al dia dels sants innocents), l\'equip de Livejournal va fer una broma on es van canviar els termes "amic de" i "amic" per "assetjats" ("stalking") i "assetjat per" ("stalked by"). Tot i que bastants usuaris ho van trobar graci\xc3\xb3s i van proposar conservar els nous termes, l\'assumpte va causar controv\xc3\xa8rsia, particularment entre v\xc3\xadctimes d\'assetjaments._NEWLINE_Tot i aquests problemes, la paraula friend ("amic") segueix sent utilitzada per definir aquestes multifac\xc3\xa8tiques relacions a Livejournal. Es creu que aix\xc3\xb2 reflecteix la intenci\xc3\xb3 dels dissenyadors de LiveJournal perqu\xc3\xa8 aquest vagi m\xc3\xa9s enll\xc3\xa0 de ser una estructura d\'organitzaci\xc3\xb3 en l\xc3\xadnia i es transformi en quelcom aix\xc3\xad com una comunitat, an\xc3\xa0loga al concepte existent en el m\xc3\xb3n "offline".\n_START_SECTION_\nSistema d\'Invitacions\n_START_PARAGRAPH_\nDel 2 de setembre del 2001 fins al 12 de desembre del 2003, el creixement de LiveJournal es va controlar amb un sistema d\'invitacions. Aquesta mesura es va implantar pel fet que el nombre d\'usuaris creixia massa r\xc3\xa0pidament i l\'arquitectura del sistema no va poder suportar la c\xc3\xa0rrega. La introducci\xc3\xb3 d\'un sistema d\'invitacions implic\xc3\xa0 que els nous usuaris es van veure obligats a obtenir b\xc3\xa9 un codi d\'invitaci\xc3\xb3 mitjan\xc3\xa7ant un usuari ja actiu, o b\xc3\xa9 un compte de pagament que es revertia en compte de tipus gratu\xc3\xaft a la finalitzaci\xc3\xb3 del per\xc3\xadode contractat. El sistema d\'invitaci\xc3\xb3 tamb\xc3\xa9 va tenir l\'efecte de prevenir els abusos de certs usuaris i de restringir la creaci\xc3\xb3 de diversos comptes a la vegada, que en moltes ocasions acabaven per no ser utilitzats. Diverses millores en l\'arquitectura del sistema van permetre que LiveJournal tragu\xc3\xa9s el sistema d\'invitacions._NEWLINE_La remoci\xc3\xb3 del sistema d\'invitacions va causar reaccions oposades entre els usuaris. Una part d\'ells considerava que el sistema d\'invitacions atorgava a LiveJournal un toc d\'elitisme, mentre que una altra part argumentava que aix\xc3\xb2 afavoria una comunitat m\xc3\xa9s petita i m\xc3\xa9s unida. Altres usuaris, entre ells els administradors de LiveJournal, respongueren a aquestes cr\xc3\xadtiques dient que el sistema d\'invitacions havia estat implementat des del principi tan sols com una mesura temporal, per\xc3\xb2 no indefinida.\n_START_SECTION_\nDecisions de l\'equip anti-abusos\n_START_PARAGRAPH_\nA mesura que LiveJournal ha anat creixent, els administradors han hagut d\'afrontar problemes sobre els continguts que hom hi ha introdu\xc3\xaft. Degut a aquests problemes, LiveJournal ha definit una normativa d\'\xc3\xbas, com tenir molts altres servidors Web. Els termes d\'\xc3\xbas detallen la llibertat d\'expressi\xc3\xb3, per\xc3\xb2 al mateix temps inclouen una llista de conductes inacceptables, com l\'spamming, violacions dels drets d\'autor i les ofenses a altres usuaris. LiveJournal va crear un "equip anti-abusos" per supervisar el compliment dels termes del contracte; aquest s\'encarrega qualsevol reclamaci\xc3\xb3 per violacions de drets d\'autor o de la llei._NEWLINE_L\'"equip anti-abusos" ha estat criticat en diverses ocasions per la seva manera d\'afrontar les suposades violacions del termes. Molts usuaris han expressat que l\'equip ha reaccionat de manera massa severa davant casos de suposades violacions dels termes del contracte (o en l\'extrem oposat, que ha perm\xc3\xa8s que violacions evidents restessin impunes). El novembre del 2004 es va generar una pol\xc3\xa8mica, quan un document destinat a l\'"equip anti-abusos" va sortir a la llum abans de la seva publicaci\xc3\xb3 oficial. Va ser inevitable que es fes comparacions entre el document i el termes d\'\xc3\xbas i alguns usuaris consideraren que el nou document era m\xc3\xa9s restrictiu que els termes d\'\xc3\xbas originals (mentre que altres usuaris eren del parer que els amplis continguts del termes d\'\xc3\xbas no cobr\xc3\xaden el nou document que es dictava). A la fi, el nou document s\'ha publicat oficialment, sense modificacions._NEWLINE_Un petit grup d\'usuaris que ha estat afectat per les pol\xc3\xadtiques de l\'"equipo anti-abusos" ha decidit deixar LiveJournal en favor a altres servidors de blogs, per\xc3\xb2 aquest grup \xc3\xa9s min\xc3\xbascul en comparaci\xc3\xb3 a la vasta base d\'usuaris de LiveJournal. Les noves pol\xc3\xadtiques de LiveJournal han generat entre molts, l\'opini\xc3\xb3 que LiveJournal \xc3\xa9s un servidor per adolescents, diaris personals i xarxes socials per\xc3\xb2 que \xc3\xa9s molt restrictiu quan es tracte de periodisme Web formal. L\'opini\xc3\xb3 d\'altres \xc3\xa9s que l\'"equip anti-abusos" est\xc3\xa0 realitzant la seva funci\xc3\xb3 com ha de ser i nom\xc3\xa9s ha restringit/bloquejat a usuaris amb males intencions o amb un historial de diverses violacions als termes d\'\xc3\xbas. Naturalment, en l\'opini\xc3\xb3 d\'aquest equip, LiveJournal \xc3\xa9s un servidor que permet periodisme Web en forma prudent, sempre que no hagi cap transgressi\xc3\xb3 als termes d\'\xc3\xbas.\n_START_SECTION_\nVenda a Six Apart\n_START_PARAGRAPH_\nDanga Interactive, la companyia que va crear LiveJournal, va ser inicialment creada per Fitzpatrick qui tamb\xc3\xa9 va ser el propietari inicial de la companyia en la seva totalitat. Mentre LiveJournal creixia, diverses empreses van fer diverses ofertes per la compra a Fitzpatrick per\xc3\xb2 des d\'un principi les va refusar totes, ja que no volia deixar el seu projecte (al qual va denominar el seu nad\xc3\xb3) en les mans d\'altres que no compartien els principis b\xc3\xa0sics del lloc. Aquests principis eren: depend\xc3\xa8ncia dels ingressos dels comptes pagats per costejar les operacions del lloc, l\'oposici\xc3\xb3 de desplegar publicitat comercial a LiveJournal, un modelo de suport a trav\xc3\xa9s de voluntaris i el suport del moviment del programari lliure. No obstant aix\xc3\xb2, com l\'aspecte administratiu va comen\xc3\xa7ar a consumir m\xc3\xa9s i m\xc3\xa9s temps de Fitzpatrick, va comen\xc3\xa7ar a prendre de manera seriosa les ofertes d\'adquisici\xc3\xb3, ja que preferia enfocar-se en l\'aspecte t\xc3\xa8cnic de LiveJournal. Finalment Ben i Mena Trott, co-fundadores de Six Apart, es van ajuntar amb Fitzpatrick i van poder guanyar-se la seva confian\xc3\xa7a al demostrar que compartien els seus principis base que Fitzpatrick havia establert per LiveJournal. Fitzpatrick va decidir vendre LiveJournal a Six Apart li va permetre desenvolupar els aspectes t\xc3\xa8cnics mentre que els coneixements de Six Apart podrien millorar la usabilitat i el disseny del site. L\'inter\xc3\xa8s de Six Apart a comprar LiveJournal i Danga es va originar en el fet que ja eren propiet\xc3\xa0ries d\'altres productes que permetien el blogging.\n_START_SECTION_\nReacci\xc3\xb3 de la comunitat d\'usuaris\n_START_PARAGRAPH_\nEls rumors de la imminent venda de Danga a Six Apart es van anunciar inicialment pel periodista Om Malik de la revista Business 2.0 en el seu blog el 4 de gener del 2005. El rumor es va propagar immediatament i els usuaris van iniciar una discussi\xc3\xb3 sobre les possibilitats de venda de la companyia que era propiet\xc3\xa0ria de LiveJournal.    El dia sig\xc3\xbcent, va comen\xc3\xa7ar a assumir que venien grans canvis entre els quals estava el rumor que LiveJournal requeriria que tots els seus usuaris paguessin pels seus comptes; tal va ser el p\xc3\xa0nic causat que molts usuaris van treure c\xc3\xb2pies dels seus diaris. A les poques hores Fitzpatrick va confirmar la venda de LiveJournal i va insistir que els principis fonamentals de la companyia no es veurien afectats per l\'adquisici\xc3\xb3. Fitzpatrick tamb\xc3\xa9 va detallar que ell i els altres treballadors de Danga continuarien a la direcci\xc3\xb3 de LiveJournal i que ell havia determinat abans de vendre que Six Apart estava compromesa a conservar els principis fonamentals._NEWLINE_La gran majoria d\'usuaris van donar suport a la decisi\xc3\xb3 de Fitzpatrick per\xc3\xb2 va haver alguns que van criticar el fet que Six Apart no donava suport al programari lliure completament, ja que es dedicava a la venda de "programari propietari". Tamb\xc3\xa9 va haver desacord en els canvis que es van fer al document de principis de LiveJournal. A m\xc3\xa9s tot i que alguns usuaris confiaven en Fitzpatrick, despr\xc3\xa9s de la venda van sentir que ell ja no tenia el control._NEWLINE_Els que donaven suport a Fitzpatrick van publicar diverses respostes a les declaracions fetes contra la seva persona i la seva companyia. Van notar que la gran majoria del codi de LiveJournal continuava sent de font oberta, ja que la seva llic\xc3\xa8ncia es trobava sota el GPL. A m\xc3\xa9s van notar que la majoria de canvis al document de principis eren canvis de paraules per evitar problemes legals._NEWLINE_Altres persones que donaven suport a Fitzpatrick van declarar que, com Fitzpatrick era l\'\xc3\xbanic propietari de Danga Interactive, tenia tot el dret a vendre la companyia a qui volgu\xc3\xa9s sense consultar la base d\'usuaris._NEWLINE_Finalment, el mateix Fitzpatrick va declarar que s\'havia cansat de l\'aspecte administratiu del lloc fins al punt de considerar la clausura.\n_START_SECTION_\nAltres llocs que corren sota el motor de LiveJournal\n_START_PARAGRAPH_\nEl programari que executa LiveJournal \xc3\xa9s de font oberta i est\xc3\xa0 escrit principalment en Perl. Gr\xc3\xa0cies a aquest fet diverses comunitats han estat dissenyades amb el programari de LiveJournal. A excepci\xc3\xb3 de DeadJournal i GreatestJournal aquestes comunitats solen ser inestables i de curta duraci\xc3\xb3. Un exemple d\'aquest \xc3\xa9s el tancament d\'uJournal l\'agost 2004, fet que deixa a uns 100,000 comptes sense servidor fins que van ser traspassades a AboutMyLife. Un altre exemple \xc3\xa9s Journalfen, el qual s\'ha posat fora de l\xc3\xadnia en diverses ocasions i s\'ha vist plagat de spam tot i que ha tractat de mantenir el seu enfocament en una sola comunitat.'